ΜΑΓΝΗΤΟΣΚΟΠΗΘΗΚΕ ΚΑΤΑ ΤΗΝ ΠΑΝΔΗΜΙΑ ΤΟΥ ΚΟΡΟΝΟΪΟΥ.
Η ΣΩΦΡΟΝΙΣΤΙΚΗ ΥΠΗΡΕΣΙΑ ΤΗΣ ΝΕΑΣ ΥΟΡΚΗΣ
ΑΠΑΙΤΗΣΕ ΤΗ ΧΡΗΣΗ ΜΑΣΚΑΣ ΚΑΤΑ ΤΙΣ ΣΥΝΕΝΤΕΥΞΕΙΣ.
Όταν αναλογίζομαι τη ζωή που έζησα…
Δεν έζησα και τίποτα.
Δεν ήμουν κακός.
Κανείς δεν με καταλάβαινε,
επειδή δεν καταλάβαινα κι εγώ τον εαυτό μου.
ΑΠΟ ΤΟ 2000,
ΠΕΡΙΣΣΟΤΕΡΟΙ ΑΠΟ 300.000 ΦΟΝΟΙ ΕΧΟΥΝ ΔΙΑΠΡΑΧΘΕΙ ΣΤΙΣ ΗΠΑ.
Έχω πληγώσει κόσμο. Πολύ άσχημα.
Αλλά δεν είχα σκοτώσει κανέναν μέχρι τότε.
Το κουβαλάω μέσα μου κάθε μέρα.
ΠΕΡΙΣΣΟΤΕΡΟΙ ΑΠΟ 25% ΑΥΤΩΝ ΠΟΥ ΚΑΤΑΔΙΚΑΣΤΗΚΑΝ ΓΙΑ ΦΟΝΟ
ΕΧΟΥΝ ΔΙΑΓΝΩΣΤΕΙ ΜΕ ΣΟΒΑΡΗ ΨΥΧΙΚΗ ΑΣΘΕΝΕΙΑ.
Χρειάστηκα μερικά χρόνια στη φυλακή
για να δεχτώ ότι είχα σκοτώσει κάποιον.
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΡΑΤΟΥΜΕΝΟΥ 02Β0916
ΜΙΑ ΣΕΙΡΑ ΤΟΥ NETFLIX
ΜΠΛΑΚΑΟΥΤ
ΣΩΦΡΟΝΙΣΤΙΚΟ ΚΕΝΤΡΟ ΑΤΙΚΑ ΝΕΑ ΥΟΡΚΗ
ΤΟΝ ΑΠΡΙΛΙΟ ΤΟΥ 2002,
Ο ΤΖΕΪΜΣ ΓΟΥΟΚΕΡ ΚΑΤΑΔΙΚΑΣΤΗΚΕ ΓΙΑ ΤΟΝ ΦΟΝΟ ΤΟΥ ΤΖΕΪΜΣ ΚΕΡΙ.
Παρότι με τιμωρούν τώρα,
τιμωρώ κι εγώ τον εαυτό μου.
Το άτομο που κάθεται μπροστά σας τώρα…
δεν θα αναλάμβανε καμία ευθύνη…
εκείνο τον καιρό.
Ο ΓΟΥΟΚΕΡ ΠΟΤΕ ΔΕΝ ΑΡΝΗΘΗΚΕ ΟΤΙ ΔΙΕΠΡΑΞΕ ΤΟΝ ΦΟΝΟ,
ΑΛΛΑ ΙΣΧΥΡΙΖΕΤΑΙ ΟΤΙ ΔΕΝ ΘΥΜΑΤΑΙ ΝΑ ΤΟΝ ΔΙΑΠΡΑΤΤΕΙ.
Δεν με ένοιαζε να αναλάβω την ευθύνη.
Το μόνο που με ένοιαζε ήταν να φάω, να κοιμηθώ και να μαστουρώσω.
Γεννήθηκα το 1963 στο Ρότσεστερ της Νέας Υόρκης.
Ήταν αστικό κέντρο, δύσκολα τα πράγματα.
Εκείνη την εποχή, ήταν δύσκολα για τους ανύπαντρους γονείς και τα παιδιά.
Εγώ και τα αδέλφια μου ήμασταν πολύ δεμένοι.
Αν κάποιος έλειπε, ήταν σαν να έλειπε κομμάτι από παζλ
και κάτι δεν κόλλαγε.
Και, συγκεκριμένα, το κομμάτι που έλειπε τις περισσότερες φορές ήμουν εγώ.
ΑΠΟ ΠΟΛΥ ΝΕΑΡΗ ΗΛΙΚΙΑ, Ο ΓΟΥΟΚΕΡ ΠΑΣΧΙΖΕ ΝΑ ΚΟΙΝΩΝΙΚΟΠΟΙΗΘΕΙ.
Όταν πήγαινα στο σχολείο, έλεγαν ότι
ήμουν επιθετικός ή ότι είχα κάποια μαθησιακή δυσκολία.
Δεν δυσκολευόμουν να μάθω.
Υπήρχε κάποιο πρόβλημα, όμως.
ΙΣΧΥΡΙΖΕΤΑΙ ΟΤΙ Η ΕΠΙΘΕΤΙΚΟΤΗΤΑ ΤΟΥ ΣΥΝΔΕΕΤΑΙ ΜΕ ΠΕΡΙΣΤΑΤΙΚΑ ΑΠΩΛΕΙΑΣ ΜΝΗΜΗΣ.
ΑΝΑΦΕΡΕΤΑΙ ΣΕ ΑΥΤΑ ΩΣ "ΜΠΛΑΚΑΟΥΤ".
Όταν ήμουν έξι, ξεκίνησα φαρμακευτική αγωγή,
εξαιτίας ενός περιστατικού με δασκάλα που μου έβγαλε το παντελόνι στο μάθημα
και με χτύπησε με χάρακα.
Αυτός ο χάρακας ήταν ορειχάλκινος.
Παιδί ήμουν. Κι έκλαιγα.
Με χτύπησε μερικές φορές με τον χάρακα
και μου είπε να πάω στο θρανίο μου.
Γύρισε την πλάτη και πήρα μια καρέκλα και της την πέταξα.
Έφυγα τρέχοντας από την τάξη.
Αυτό ήταν το πρώτο επίσημο περιστατικό των μπλακάουτ μου.
Γιατί όταν η μητέρα μου με ρώτησε τι έγινε, δεν θυμόμουν.
Όταν έκοβα τα φάρμακα, ξεκινούσαν τα μπλακάουτ.
Κρατούσαν από δύο ώρες ως τρεις εβδομάδες.
Δεν ήξερα τι έκανα.
Αλλά όλοι πίστευαν ότι ήταν το φυσιολογικό μου.
Προκαλούσα καταστροφές. Ήμουν πολύ βίαιος, πολύ αμυντικός.
ΑΠΟ ΤΗΝ ΗΛΙΚΙΑ ΤΩΝ 12, Ο ΓΟΥΟΚΕΡ ΤΟ ΕΣΚΑΓΕ ΑΠΟ ΤΟ ΣΠΙΤΙ ΤΟΥ.
ΤΟΝ ΕΙΧΑΝ ΣΥΛΛΑΒΕΙ ΕΠΑΝΕΙΛΗΜΜΕΝΩΣ ΓΙΑ ΠΛΗΜΜΕΛΗΜΑΤΑ.
Πέρασα το μεγαλύτερο μέρος της ζωής μου στους δρόμους.
Έμπλεξα πολλές φορές,
διέρρηξα κτίρια, έκανα ό,τι χρειαζόταν για να επιβιώσω.
Κάθε φορά που σε συλλαμβάνουν ή είσαι υπό κράτηση,
μεταφέρεσαι σε αναμορφωτήριο.
Νομίζω ότι πήγα σε δέκα περίπου.
Ήταν μέρη που υποτίθεται ότι θα με βοηθούσαν,
αλλά μάλλον με έβλαψαν.
Κι έτσι κατέληξα να είμαι φυλακισμένος.
ΩΣ ΕΝΗΛΙΚΟΣ, ΟΙ ΕΓΚΛΗΜΑΤΙΚΕΣ ΠΡΑΞΕΙΣ ΤΟΥ ΟΛΟΕΝΑ ΚΑΙ ΑΥΞΑΝΟΝΤΑΝ.
Από τα 20 ως τα 30 μου, πέρασα επτάμισι χρόνια στη φυλακή.
ΑΠΟΠΕΙΡΑ ΔΙΑΡΡΗΞΗΣ
Τις περισσότερες φορές ήταν για μικροπράγματα.
ΕΝΑ ΕΤΟΣ ΦΥΛΑΚΙΣΗ
ΣΤΑ 35 ΤΟΥ, ΕΙΧΕ ΠΛΕΟΝ ΚΑΝΟΝΙΚΟ ΠΟΙΝΙΚΟ ΜΗΤΡΩΟ
ΚΑΙ ΕΚΑΝΕ ΧΡΗΣΗ ΝΑΡΚΩΤΙΚΩΝ ΟΥΣΙΩΝ.
Η χρήση ναρκωτικών ήταν πολύ συχνή.
Προσπαθούσα να ελέγξω τα μπλακάουτ μου με αλκοόλ και ναρκωτικά.
Τη μια στιγμή έχεις τον έλεγχο,
και την άλλη σε ελέγχουν αυτά.
Φοβόμουν τον εαυτό μου γιατί ένιωθα να χειροτερεύω.
Τα μπλακάουτ κρατούσαν περισσότερο.
Δεν είχα κανέναν έλεγχο.
ΣΑΒΒΑΤΟ 7 ΙΟΥΛΙΟΥ 2001
Ήμουν 37 ετών όταν συνέβη το έγκλημα.
Μόλις είχα κάνει κρακ.
Δεν ήξερα τι κάνω, πού πάω.
Βρέθηκα στο βιβλιοπωλείο.
ΣΤΙΣ 12:35 Π.Μ. Ο ΓΟΥΟΚΕΡ ΜΠΗΚΕ ΣΤΟ ΒΙΒΛΙΟΠΩΛΕΙΟ "LUSTY LIFE".
LUSTY LIFE ΠΑΙΧΝΙΔΙΑ ΕΝΗΛΙΚΩΝ
ΣΤΙΣ 2:39 Π.Μ. ΕΚΟΨΕ ΤΟΝ ΛΑΙΜΟ ΤΟΥ ΥΠΑΛΛΗΛΟΥ, ΤΖΕΪΜΣ ΚΕΡΙ.
Ο ΚΕΡΙ ΑΙΜΟΡΡΑΓΗΣΕ ΜΕΧΡΙ ΘΑΝΑΤΟΥ ΚΑΙ Ο ΓΟΥΟΚΕΡ ΔΙΕΦΥΓΕ.
ΣΥΝΕΛΗΦΘΗ ΠΕΝΤΕ ΗΜΕΡΕΣ ΑΡΓΟΤΕΡΑ.
94B2819 ΓΟΥΟΚΕΡ ΤΖΕΪΜΣ
Μου είπαν ότι είχα σκοτώσει κάποιον.
Λένε ότι κατέθεσα.
Αλήθεια. Τον σκότωσα.
Δεν θυμάμαι τίποτα.
Ο ΓΟΥΟΚΕΡ ΚΑΤΗΓΟΡΗΘΗΚΕ ΓΙΑ ΦΟΝΟ Α' ΒΑΘΜΟΥ,
ΕΓΚΛΗΜΑΤΙΚΗ ΠΡΑΞΗ ΠΟΥ ΤΙΜΩΡΕΙΤΑΙ ΜΕ ΘΑΝΑΤΟ.
ΣΧΟΛΙΚΟ ΛΕΩΦΟΡΕΙΟ
ΡΟΤΣΕΣΤΕΡ, ΝΕΑ ΥΟΡΚΗ
Το γεγονός ότι ήταν ικανός να αφαιρέσει μια ζωή, δεν το καταλάβαινα.
Πληγώθηκα, γιατί είναι ο αδελφός μου.
Ήταν συγκλονιστικό.
Με λένε Τόνι Γουόκερ-Κόλμαν και είμαι η αδελφή του Τζέιμς.
Είναι η μοναδική οικογενειακή φωτογραφία με τον Τζέιμς.
Δεν έχουμε πολλές φωτογραφίες του Τζέιμς.
Ήταν ο μικρός γεματούλης αδελφούλης μας.
Όλο γελούσε.
Η μητέρα μου έκανε ό,τι καλύτερο μπορούσε.
Οι καλές μέρες ήταν εξαιρετικές, αλλά υπήρχαν και πολύ άσχημες.
Έπινε πολύ.
Μερικές φορές δεν ξέραμε με τι διάθεση θα ερχόταν στο σπίτι.
Αυτός υπέφερε τα χειρότερα.
Τον χτυπούσε με το καλώδιο ή ό,τι έβρισκε μπροστά της.
Ξέρεις, όταν ήταν υπό την επήρεια…
Αυτός το έσκαγε από το σπίτι.
Μερικές φορές έφευγε για καναδυό βδομάδες.
Κάποιες φορές είχε μπλεξίματα.
Πήγε σε αναμορφωτήρια αρρένων, μέχρι που κατέληξε στη φυλακή.
Πάντα ήταν έγκλειστος.
Δεν θυμάμαι καν…
να είχε μείνει σπίτι για έναν χρόνο χωρίς να ξαναπάει φυλακή.
Νομίζω ότι αυτό λέγεται "ιδρυματοποίηση".
Ως παιδί, κάθε φορά που σε συλλαμβάνουν ή είσαι υπό κράτηση,
μεταφέρεσαι σε αναμορφωτήριο,
όπου στη δεκαετία του '70, στις αρχές του '80,
αυτά τα κέντρα τα διοικούσαν πρώην κατάδικοι και παιδεραστές.
Υποτίθεται ότι είσαι ασφαλής, αλλά είναι σαν να σε παραχωρούν
σε άλλη οικογένεια προς κακοποίηση.
Απώθησα πολλά από αυτά,
γιατί αρχικά νόμιζα ότι φταίω εγώ.
Νόμιζα ότι τα έκαναν αυτά επειδή είχα κάνει κάτι κακό.
Αρχικά, κατέρρευσα…
Μετά, εξερράγην…
Και τα υπόλοιπα τα έχω ξεχάσει.
Τότε είχα πάθει μπλακάουτ.
Φαίνεται ότι αυτό είναι το μοτίβο.
Αν δεν κατάφερνα να βλάψω τον εαυτό μου αρκετά,
έβλαπτα κάποιον άλλον.
Ήταν συγκλονιστικό.
Άκουσα και κάποια πράγματα που δεν είχα ξανακούσει.
Ήταν πολύ αφυπνιστικό.
Πέρασε πολλά.
Και ήρθε και προστέθηκε κι αυτό.
Ήταν λάθος αυτό που έκανε.
Αλλά ποιοι είναι οι υπεύθυνοι που δεν έκαναν τη δουλειά τους;
Κανείς δεν επενέβη.
Αντ' αυτού, το άφησαν να συσσωρευτεί μέσα του
και περίμεναν απ' αυτόν να κάνει το επόμενο βήμα στη ζωή του,
που τον οδήγησε εκεί που είναι τώρα.
Και δεν νομίζω ότι το αντιλαμβάνονται πολλοί.
Βλέπουν έναν εγκληματία.
Κι εμείς βλέπουμε…
ένα άτομο που μεγάλωσε σε δύσκολους καιρούς
και χρειαζόταν πολλή αγάπη και προσοχή.
Αυτό βλέπουμε.
ΑΣΦΑΛΕΙΑ ΡΟΤΣΕΣΤΕΡ
ΕΙΣ ΜΝΗΜΗΝ ΤΩΝ ΑΣΤΥΝΟΜΙΚΩΝ ΤΟΥ ΤΜΗΜΑΤΟΣ
Ο ΓΟΥΟΚΕΡ ΣΥΝΕΛΗΦΘΗ ΑΠΟ ΤΗΝ ΑΣΤΥΝΟΜΙΑ ΤΟΥ ΡΟΤΣΕΣΤΕΡ
ΣΤΙΣ 12 ΙΟΥΛΙΟΥ 2001.
Με λένε Τζο Ντόμινικ.
Έχω ερευνήσει 200 με 250 υποθέσεις ανθρωποκτονιών στην καριέρα μου.
Αυτή είναι στις 10 πιο ειδεχθείς.
Όχι μόνο για τη βία που χρησιμοποιήθηκε,
αλλά για το σύνολο των συνθηκών που ίσχυαν.
Μπορώ να σας πω για το θύμα,
τον κύριο Κέρι, ότι δεν γνωρίζαμε πολλά γι' αυτόν.
Θα τον έλεγα μοναχικό.
Δεν μπορέσαμε να επικοινωνήσουμε με συγγενείς του.
Οι τελευταίες του στιγμές ήταν φρικτές γι' αυτόν.
Κάποιος τον αιφνιδίασε από πίσω και με ένα κοπίδι
τον έκοψε από το ένα αυτί ως το άλλο.
Πέθανε από αιμορραγία.
Δεν μπορώ να σκεφτώ χειρότερο θάνατο, ειλικρινά.
Η συμπεριφορά του Γουόκερ στη συνέντευξη,
ήταν το ανατριχιαστικό της υπόθεσης.
Επειδή ήταν τόσο ήρεμος και χαλαρός
για το βίαιο έγκλημα που διέπραξε,
ήταν απλώς μια ασυνήθιστη ομολογία.
ΑΝ ΚΑΙ ΤΩΡΑ ΙΣΧΥΡΙΖΕΤΑΙ ΟΤΙ ΔΕΝ ΘΥΜΑΤΑΙ ΤΙΠΟΤΑ ΑΠΟ ΤΟΝ ΦΟΝΟ,
ΟΤΑΝ ΣΥΝΕΛΗΦΘΗ, ΕΔΩΣΕ ΣΤΗΝ ΑΣΤΥΝΟΜΙΑ ΛΕΠΤΟΜΕΡΗ ΠΕΡΙΓΡΑΦΗ.
Ζήτησε ένα πακέτο τσιγάρα, του δώσαμε μερικά τσιγάρα
και ανοίχτηκε, μας είπε τι προηγήθηκε
και σκότωσε τον κύριο Κέρι.
Όσο μιλούσαμε, σκεφτόμουν ότι είναι ευχάριστος τύπος.
Αλλά ήταν σαν να βλέπω το απόλυτο κακό.
Αυτός ο τύπος ήταν κακός.
Καθόταν και σου έλεγε λεπτομέρειες για το πώς σκότωσε το θύμα.
Δεν ξέρω.
Μου έχει κολλήσει στο μυαλό, γιατί ήταν πολύ περίεργο.
Όταν ο Γουόκερ είπε ότι μια συναισθηματική διαταραχή τον οδήγησε στο έγκλημα,
δεν θα το έχαβα. Ούτε τότε ούτε τώρα.
ΚΕΝΤΡΙΚΟ ΤΜΗΜΑ ΕΡΕΥΝΩΝ
Ο ΓΟΥΟΚΕΡ ΣΥΝΕΛΗΦΘΗ ΑΦΟΥ ΤΑΥΤΟΠΟΙΗΘΗΚΕ ΣTO ΒΙΝΤΕΟ
ΑΠΟ ΤΗΝ ΚΑΜΕΡΑ ΑΣΦΑΛΕΙΑΣ ΤΟΥ ΚΑΤΑΣΤΗΜΑΤΟΣ.
Μάλιστα, αυτό το βίντεο είναι από την κάμερα του καταστήματος.
Θα δείτε ότι ο Τζέιμς Γουόκερ πήρε θάρρος για να κάνει τη ληστεία.
Αυτό είναι το θύμα, ο Τζέιμς Κέρι.
Στέκεται πίσω από τον πάγκο,
και αυτός εδώ είναι ο Τζέιμς Ντάγκλας Γουόκερ.
Μιλούν περί ανέμων και υδάτων, δεν συμβαίνει κάτι.
Κάθεται εκεί για τρεις ώρες περίπου.
Περιμένει μέχρι να 'ρθει η κατάλληλη στιγμή.
Θα το προχωρήσω λίγο.
Και θα δείτε ότι…
ο Τζέιμς Κέρι θα φύγει από τη θέση του.
Ορίστε. Ο Κέρι φεύγει από τη θέση του,
και τότε θα γίνει ο φόνος.
Συμβαίνει πολύ γρήγορα, εν ριπή οφθαλμού.
Βασικά, συμβαίνει τώρα.
Ο Τζέιμς Κέρι μόλις έχασε τη ζωή του.
Να ο Γουόκερ.
Πάει πίσω από τον πάγκο
και τώρα θα ψάξει το ταμείο.
Κάτι συμβαίνει με την ταμειακή μηχανή,
ένα συρτάρι δεν ανοίγει, γιατί ανοίγει το πάνω
και δεν υπάρχει τίποτα μέσα.
Πώς ανοίγει;
Τώρα φωνάζει στον Τζέιμς Κέρι, "Πώς ανοίγει;"
Νομίζω ότι ο Τζέιμς Κέρι ήταν ήδη νεκρός.
Σκουπίζει την ταμειακή,
και τελικά φεύγει.
Οπότε, αν πούμε ότι ήταν εκτός εαυτού και είχε το ακαταλόγιστο
όταν έκανε τη ληστεία, θα 'ναι ανοησία, σωστά;
Όλα έγιναν μόνο για τη ληστεία.
Αυτό είναι. Ξεκάθαρα.
Το συγκεκριμένο έγκλημα δεν ήταν το μοναδικό για τον Γουόκερ.
Έχει ξαναμαχαιρώσει ανθρώπους, είναι ο τρόπος δράσης του.
ΚΑΝΑΝΤΕΪΓΚΟΥΑ, ΝΕΑ ΥΟΡΚΗ
ΕΠΤΑ ΧΡΟΝΙΑ ΠΡΙΝ ΤΟΝ ΘΑΝΑΤΟ ΤΟΥ ΚΕΡΙ,
Ο ΓΟΥΟΚΕΡ ΕΚΑΝΕ ΜΙΑ ΠΑΡΟΜΟΙΑ ΕΠΙΘΕΣΗ
ΜΕ ΣΠΑΣΜΕΝΟ ΜΠΟΥΚΑΛΙ ΜΠΙΡΑΣ ΩΣ ΟΠΛΟ.
Ήταν τραυματική εμπειρία. Ήταν φρικτό.
Είναι κάτι που δεν ξεχνάς ποτέ.
Κατάφερα να το χειριστώ, αλλά δεν σημαίνει ότι θα σβήσω
ό,τι συνέβη και το πώς με άλλαξε και τι μου στέρησε.
ΤΟ 1994, Ο ΝΤΕΪΒΙΝΤ ΟΓΚΝΤΕΝΣΚΙ ΗΤΑΝ ΥΠΑΛΛΗΛΟΣ
ΣΕ ΒΙΒΛΙΟΠΩΛΕΙΟ ΕΝΗΛΙΚΩΝ ΣΤΟ ΚΕΝΤΡΟ ΤΟΥ ΡΟΤΣΕΣΤΕΡ
Ήταν περίπου 7:30-7:40 το πρωί όταν συνέβη.
ΝΤΕΪΒΙΝΤ ΟΓΚΝΤΕΝΣΚΙ ΥΠΑΛΛΗΛΟΣ ΒΙΒΛΙΟΠΩΛΕΙΟΥ
Άκουσα τη φωνή του πίσω μου και ένιωσα κάτι σαν γροθιά,
σαν να με σκουντάει κάποιος.
Νόμιζα ότι μου έκανε πλάκα μέχρι που κοίταξα κάτω και είδα
ότι υπήρχε πάρα πολύ αίμα.
Με κοίταξε και είπε ότι θα με σκότωνε.
Ήταν απολύτως ψυχρός, μηδέν συναίσθημα.
Τίποτα άλλο, απλώς "Θα σε σκοτώσω".
Ένιωσα ότι αυτό ήταν το τέλος,
και απλώς…
του είπα ότι έχω μια κόρη που θα γεννηθεί τον Οκτώβριο.
Είπα ότι ήθελα μόνο να τη δω.
"Πάρε ό,τι θέλεις από το μαγαζί, από το ταμείο.
Δεν με νοιάζει. Θέλω να δω την κόρη μου".
Και ξαφνικά, παραδόξως,
ακόμα και τώρα δεν ξέρω πώς, απλώς σταμάτησε
και μου είπε να περιμένω δέκα λεπτά.
Και έφυγε.
Η αστυνομία μού είπε ότι τον έπιασαν 15 λεπτά αργότερα,
να περπατάει στον δρόμο με μια μεγάλη σακούλα με κέρματα
που 'χε πάρει από το μαγαζί.
Πήγα στην τουαλέτα για να δω τις πληγές
και έβγαλα ένα μεγάλο κομμάτι γυαλί από τον λαιμό μου,
από το σπασμένο μπουκάλι.
Έχω μια μεγάλη ουλή εδώ στον λαιμό.
Έχω κι άλλη ουλή στο στήθος όπου μου είχε βγάλει το δέρμα.
Συνολικά, περίπου 13 πληγές.
Ο ΓΟΥΟΚΕΡ ΚΑΤΑΔΙΚΑΣΤΗΚΕ ΣΕ ΟΚΤΩ ΧΡΟΝΙΑ ΦΥΛΑΚΙΣΗ
ΓΙΑ ΤΗΝ ΕΠΙΘΕΣΗ ΣΤΟΝ ΝΤΕΪΒΙΝΤ ΟΓΚΝΤΕΝΣΚΙ.
ΠΗΡΕ ΑΝΑΣΤΟΛΗ ΤΟΝ ΔΕΚΕΜΒΡΙΟ ΤΟΥ 1999, ΑΦΟΥ ΕΞΕΤΙΣΕ ΜΟΝΟ ΠΕΝΤΕ.
Δεν μπορούσα να καταλάβω και κανείς δεν μου εξηγούσε,
γιατί αφέθηκε ελεύθερος.
Δεν πήρα καμία απάντηση.
Αν είχε παραμείνει στη φυλακή,
ο τύπος που σκότωσε θα ήταν ζωντανός, με την οικογένειά του.
ΜΠΑΦΑΛΟ, ΝΕΑ ΥΟΡΚΗ
Ο ΓΟΥΟΚΕΡ ΠΑΡΑΒΙΑΣΕ ΤΗΝ ΑΝΑΣΤΟΛΗ ΤΟΥ ΤΟΝ ΣΕΠΤΕΜΒΡΙΟ ΤΟΥ 2000
ΚΑΙ ΜΠΗΚΕ ΣΕ ΠΡΟΓΡΑΜΜΑ ΑΠΕΞΑΡΤΗΣΗΣ.
Η ΣΙΝΘΙΑ ΜΟΥΝΕΪ ΗΤΑΝ ΥΠΕΥΘΥΝΗ ΑΝΑΣΤΟΛΩΝ ΤΟΥ ΓΟΥΟΚΕΡ ΤΟΝ ΜΑΪΟ ΤΟΥ 2001
Είχα ένα μήνυμα για τον κο Γουόκερ την πρώτη φορά που τον είδα,
ότι θα του έδινα τη δυνατότητα
να αλλάξει την πορεία της ζωής του.
Αλλά η απόφαση ήταν δική του.
Η ΜΟΥΝΕΪ ΠΡΟΣΠΑΘΗΣΕ ΝΑ ΤΟΝ ΒΟΗΘΗΣΕΙ ΝΑ ΠΟΛΕΜΗΣΕΙ ΤΗ ΣΥΜΠΕΡΙΦΟΡΑ
ΠΟΥ ΝΟΜΙΖΕ ΟΤΙ ΤΟΝ ΟΔΗΓΟΥΣΕ ΣΕ ΕΓΚΛΗΜΑΤΙΚΕΣ ΠΡΑΞΕΙΣ.
Κύριο μέλημά μου στην επιτήρηση του Γουόκερ ήταν η κατάχρηση ουσιών.
Γιατί συνδέεται άμεσα με την τάση του για βία
και εκεί οφείλεται η εγκληματική συμπεριφορά του.
Μετά από ενάμιση μήνα επιτήρησης αναστολής,
έδωσε το παρών, όπως επιβάλλεται, με μια τυπική εμφάνιση στο γραφείο μου
και μου αποκάλυψε ότι είχε υποτροπιάσει το σαββατοκύριακο.
Του είπα να πάει αμέσως στον σύμβουλο απεξάρτησης,
να βρουν ένα εντατικό σχέδιο και να μου τηλεφωνήσει.
Και το έκανε. Έκανε ακριβώς αυτό που του ζήτησα.
Πήγε κατευθείαν στον σύμβουλό του
και βρήκαν ένα σχέδιο εντατικής θεραπείας
για να αντιμετωπίσουν την υποτροπή του.
Δεν είχα ξανά νέα του.
ΛΙΓΟΤΕΡΟ ΑΠΟ ΕΝΑΝ ΜΗΝΑ ΑΡΓΟΤΕΡΑ, Ο ΓΟΥΟΚΕΡ ΣΚΟΤΩΣΕ ΤΟΝ ΤΖΕΪΜΣ ΚΕΡΙ.
Την επόμενη φορά που είδα τον Τζέιμς Γουόκερ
βρισκόταν υπό κράτηση.
Ο Τζέιμς φαινόταν αποκαρδιωμένος, υπερβολικά σιωπηλός.
Ακόμα και η γλώσσα του σώματος έδειχνε απλώς θλίψη.
Σαν να είχε καταλάβει ότι μόλις κατέστρεψε τη ζωή του.
Και πάλι, τον ένοιαζε μόνο ότι κατέστρεψε τη ζωή του,
όχι τη ζωή κάποιου άλλου.
Δεν μετανιώνω που τον βοήθησα.
Και δεν θέλω.
Ελπίζω να μη μετανιώσω ποτέ που βοηθάω ανθρώπους.
Αλλά επέλεξε να μη δεχτεί τη βοήθεια που του δόθηκε.
Αυτός το επέλεξε.
Νομίζω ότι τα μπλακάουτ του, αν είναι αληθινά, είναι επιλογή του.
Επιλέγει να μην ασχοληθεί με την ψυχική του υγεία, τις καταχρήσεις
και μετά το χρησιμοποιεί ως δικαιολογία για να σφάζει και να βιαιοπραγεί.
Οπότε δεν πιστεύω ότι δεν φταίει αυτός.
Είναι απολύτως δικό του το λάθος, δική του και η ευθύνη.
ΡΟΤΣΕΣΤΕΡ, ΝΕΑ ΥΟΡΚΗ
Ο ΓΟΥΟΚΕΡ ΑΝΤΙΜΕΤΩΠΙΖΕ ΤΗΝ ΠΙΘΑΝΟΤΗΤΑ ΘΑΝΑΤΙΚΗΣ ΠΟΙΝΗΣ
ΓΙΑ ΤΟΝ ΘΑΝΑΤΟ ΤΟΥ ΤΖΕΪΜΣ ΚΕΡΙ.
Ο Τζέιμς Γουόκερ δεν είχε καμία ελπίδα.
Κάποιος που έχει βιώσει τραυματικά γεγονότα ως παιδί
και δεν έχει αντιμετωπίσει ψυχικές ασθένειες και κατάχρηση ουσιών,
θα χειριστεί το στρες με διαφορετικό τρόπο.
Γίνεται ευάλωτος στις παρορμήσεις του
και διαπράττει φρικτά εγκλήματα.
ΚΑΠΟΙΟΥΣ ΜΗΝΕΣ ΜΕΤΑ ΤΗ ΣΥΛΛΗΨΗ ΤΟΥ,
ΔΙΟΡΙΖΟΜΕΝΟΙ ΣΥΝΗΓΟΡΟΙ ΑΝΕΛΑΒΑΝ ΤΗΝ ΥΠΟΘΕΣΗ ΤΟΥ ΓΟΥΟΚΕΡ.
Είμαι ο Μπιλ Ίστον.
Είμαι δικηγόρος στο Ρότσεστερ και εκπροσωπούσα τον Γουόκερ.
Είμαι πολύ πονόψυχος και καμαρώνω γι' αυτό.
ΕΦΕΤΕΙΟ ΤΗΣ ΝΕΑΣ ΥΟΡΚΗΣ
Όταν γνώρισα τον Τζέιμς και άρχισα να μελετώ την υπόθεση,
πήγαμε αμέσως να βρούμε τον φάκελό του και να ερευνήσουμε το ιστορικό του
όσο πιο καλά μπορούσαμε.
Και μέσα σε έξι βδομάδες,
βρήκαμε πληθώρα
περιστατικών που έδειχναν μια τραυματική παιδική ηλικία.
Ήταν ένα από επτά παιδιά της ίδιας μάνας αλλά από επτά διαφορετικούς πατέρες.
Η παιδική του ηλικία ήταν γεμάτη κακοποίηση, παραμέληση,
χωρίς ίχνος γονικής καθοδήγησης.
Οι λεπτομέρειες εδώ είναι τρομακτικές.
"Όταν ήταν 16 μηνών,
ένας άγνωστος ενήλικας έβαλε τον Τζέιμς πάνω στο αναμμένο μάτι της κουζίνας.
Ο Τζέιμς εισήχθη στα επείγοντα με εγκαύματα Β' και Γ' βαθμού
μαρκαρισμένα στους γλουτούς του από το σχήμα της ψησταριάς".
ΧΡΕΙΑΣΤΗΚΕ 12 ΜΕΡΕΣ ΝΟΣΗΛΕΙΑ
ΓΙΑ ΝΑ ΕΠΟΥΛΩΘΟΥΝ ΟΙ ΠΛΗΓΕΣ ΤΟΥ ΚΑΙ ΝΑ ΠΑΡΕΙ ΕΞΙΤΗΡΙΟ.
Υπήρχε ιστορικό βίας, στην οικογένεια, ανθρώπων που σκοτώθηκαν.
ΕΓΧΕΙΡΙΔΙΟ ΔΙΚΑΣΤΩΝ
Ο πατέρας του ήταν ένας τρομακτικός, βίαιος άντρας
τον οποίο πυροβόλησαν και πέθανε
όταν ο Τζέιμς ήταν 15 ετών.
Μεγάλωσε σε μια οικογένεια που διαμόρφωσε και αλλοίωσε η βία.
Είχε ελαφρυντικά.
Δεν τον υπερασπίζομαι ούτε δικαιολογώ το έγκλημα,
αλλά βλέπω όλους τους παράγοντες που συνέβαλαν.
Αναφέραμε γιατί η θανατική ποινή
ήταν ανάρμοστη τιμωρία για τον Τζέιμς Γουόκερ.
Ο ΙΣΤΟΝ ΣΥΝΕΤΑΞΕ ΜΙΑ ΑΝΑΦΟΡΑ
ΤΗΝ ΟΠΟΙΑ ΥΠΕΒΑΛΕ ΣΤOΝ ΕΙΣΑΓΓΕΛEΑ
ΠΡΙΝ ΤΗ ΔΙΚΗ ΤΟΥ ΓΟΥΟΚΕΡ.
Πολλοί άνθρωποι υποφέρουν επειδή είναι αλκοολικοί ή ναρκομανείς,
και πολλά παιδιά μεγαλώνουν με χωρισμένους γονείς.
Άλλα μεγαλώνουν με αλκοολικούς γονείς.
Κάποια βιώνουν φυλάκιση γονέα ή βία στην οικογένειά τους.
Μερικά χάνουν τους γονείς τους λόγω βίας.
Αλλά αυτό που με εκπλήσσει σ' αυτήν την υπόθεση είναι
ότι δεν πρόκειται για ένα πράγμα, ο Τζέιμς είχε βιώσει όλα τα παραπάνω.
Είναι ένας άντρας του οποίου η ζωή ήταν φρικιαστική
και υπέκυψε σε παράγοντες στους οποίους όλοι θα υποκύπταμε
αν ήμασταν στη θέση του.
ΜΕΤΑ ΤΗΝ ΑΝΑΦΟΡΑ ΤΟΥ ΙΣΤΟΝ
ΟΙ ΔΗΜΟΣΙΟΙ ΚΑΤΗΓΟΡΟΙ ΣΥΜΦΩΝΗΣΑΝ ΝΑ ΜΗ ΖΗΤΗΣΟΥΝ ΤΗΝ ΕΚΤΕΛΕΣΗ ΤΟΥ.
ΑΝΤ' ΑΥΤΟΥ, ΜΕΤΑ ΤΗΝ ΚΑΤΑΔΙΚΗ ΤΟΥ,
ΤΟΥ ΕΠΙΒΛΗΘΗΚΕ Η ΠΟΙΝΗ ΤΗΣ ΙΣΟΒΙΑΣ ΚΑΘΕΙΡΞΗΣ ΧΩΡΙΣ ΑΝΑΣΤΟΛΗ.
Απογοητεύτηκα πολύ με τον Τζέιμς όταν έμαθα τι είχε κάνει.
Δεν έχεις δικαίωμα να αφαιρέσεις μια ζωή. Μόνο ο Θεός μπορεί.
ΩΣ ΠΑΙΔΙ, ΗΤΑΝ ΠΟΛΥ ΔΕΜΕΝΟΣ
ΜΕ ΤΟΝ ΜΕΓΑΛΟ ΤΟΥ ΑΔΕΛΦΟ, ΤΕΝΤΙ.
Είμαι ο Θίοντορ Γουόκερ, ο μεγαλύτερος από επτά αδέλφια.
Ήμουν περίπου 22 όταν επιτέλους αφιέρωσα τη ζωή μου στον Κύριο.
Δεν είχαμε αυτό που κάποιοι θεωρούν "καλή ζωή".
Πασχίζαμε να τα βγάλουμε πέρα.
Βάζαμε ζάχαρη στο ψωμί,
για να φτιάξουμε κάτι να φάμε.
Μεγαλώσαμε σε δύσκολες συνθήκες.
Έβγαζα λεφτά πουλώντας χόρτο και κοκαΐνη, τέτοια πράγματα.
Αλλά αυτός έκανε πράγματα λίγο πιο ακραία από μένα,
όπως ληστείες και τέτοια.
Ο αδελφός μου, ο Τζέιμς, πάντα έκανε αισθητή την παρουσία του.
Αν θύμωνε, είχες πρόβλημα.
Από την ηλικία των οκτώ άρχισε να εκδηλώνεται πραγματικά
και κανείς δεν μπορούσε να τον συνεφέρει όταν θύμωνε.
Γινόταν άλλος άνθρωπος και έβγαινε εκτός ελέγχου.
Δεν τον σταματούσες. Δεν σε άκουγε. Ήταν αλλού.
Ενδόμυχα, πάντα πίστευα ότι ο Τζέιμς θα το παρατράβαγε,
και δεν θα υπήρχε επιστροφή.
Δεν το ανέφερα ποτέ, γιατί δεν ήθελα να το πιστέψω,
αλλά υπήρχαν ενδείξεις.
Ο ΘΙΟΝΤΟΡ ΓΟΥΟΚΕΡ ΔΕΝ ΕΧΕΙ ΜΙΛΗΣΕΙ ΜΕ ΤΟΝ ΑΔΕΛΦΟ ΤΟΥ
ΟΥΤΕ ΤΟΝ ΕΧΕΙ ΑΚΟΥΣΕΙ ΑΠΟ ΤΟΤΕ ΠΟΥ ΦΥΛΑΚΙΣΤΗΚΕ 20 ΧΡΟΝΙΑ ΠΡΙΝ
Τα μπλακάουτ μου ήταν μυστικό, δικό μου και της μητέρας μου.
Δεν ήθελε να ξέρουν τα άλλα παιδιά ότι είχα τέτοια προβλήματα.
Και δεν ήθελε να νομίζω ότι θα μου φέρονταν διαφορετικά.
Πάντα είχα ένα σπίτι, αλλά όταν χανόμουν στα μπλακάουτ μου,
και μετά συνερχόμουν,
μερικές φορές ξυπνούσα σε μέρη που δεν γνώριζα καν.
Ήμουν παιδί. Θα 'πρεπε να είμαι σπίτι με τα αδέλφια μου.
Και ξυπνάω πίσω από ένα κτίριο.
Δεν μπορώ καν να επιστρέψω στο σπίτι, γιατί δεν ξέρω πού είμαι.
Φοβόμουν. Ποτέ δεν ήξερα τι θα συνέβαινε ή πότε θα συνέβαινε.
Γινόταν όταν κάποιος μου φώναζε ή με κακοποιούσε.
Δεν θυμόμουν τίποτα, γιατί δεν ήθελα να θυμηθώ.
Απολύτως συγκλονιστικό, αυτό που άκουσα.
Άνοιξε την καρδιά του.
Αυτό με βοήθησε να καταλάβω τώρα
αυτό που ζούσα μαζί του όταν πάθαινε μπλακάουτ.
Επειδή νόμιζα τότε ότι απλώς…
έτσι ήταν ο Τζέιμς, επειδή ήταν πάντα ζόρικος τύπος.
Αλλά τώρα ξέρουμε ότι δεν θυμόταν
τι είχε κάνει.
Ποτέ δεν μοιραζόταν τα προσωπικά του.
Τα κρατούσε μέσα του.
Αλλά αυτός ο Τζέιμς εδώ, που μιλάει,
είναι διαφορετικός.
Ναι. Με συγκίνησε…
για να είμαι ειλικρινής.
Είμαι καλύτερος άνθρωπος από πριν.
Από τη μέρα που με συνέλαβαν, παίρνω φάρμακα.
Δεν έχω φερθεί με βίαιο τρόπο ούτε εναντίον μου
ούτε εναντίον άλλου…
πάνω από 20 χρόνια.
Χρειάζομαι φάρμακα και ίσως ψυχολόγο για όλη μου τη ζωή,
και δεν οφείλεται στο έγκλημα που διαπράχθηκε.
Τα χρειαζόμουν πριν από το έγκλημα.
ΤΕΣΣΕΡΙΣ ΜΗΝΕΣ ΜΕΤΑ ΑΠΟ ΤΗΝ ΠΡΩΤΗ ΣΥΝΕΝΤΕΥΞΗ,
Ο ΤΖΕΪΜΣ ΓΟΥΟΚΕΡ ΔΕΧΤΗΚΕ ΝΑ ΑΠΑΝΤΗΣΕΙ ΣΕ ΠΕΡΑΙΤΕΡΩ ΕΡΩΤΗΣΕΙΣ.
Επιλέγει να μην ασχοληθεί με την ψυχική του υγεία, τις καταχρήσεις,
και μετά το χρησιμοποιεί ως δικαιολογία
για να σφάζει και να βιαιοπραγεί.
Είναι γεγονός ότι…
όταν χρειαζόμουν βοήθεια, τη ζήτησα.
Έλεγα στον σύμβουλο και τον ψυχολόγο τι περνάω
και ότι δεν έχω τα φάρμακά μου.
"Εντάξει. Έλα την επόμενη βδομάδα".
Οπότε δεν στράφηκα αποκλειστικά στα ναρκωτικά.
Χωρίς τα φάρμακά μου, έχανα την επαφή με την πραγματικότητα.
Αλλά τώρα κάθομαι εδώ μπροστά σας.
Δεν είμαι αυτός ο άνθρωπος.
Δεν θα ξαναγίνω αυτός ο άνθρωπος.
Δεν ντρέπομαι πλέον να πω ότι χρειάζομαι βοήθεια.
Γιατί νομίζετε ότι κάνατε δύο σχεδόν πανομοιότυπες επιθέσεις
εναντίον υπαλλήλων σε βιβλιοπωλεία ενηλίκων;
Για να είμαι απόλυτα ειλικρινής,
γιατί όταν ήμουν παιδί και μεγάλωνα στους δρόμους,
οι άνθρωποι σ' αυτά τα μέρη με πλήγωναν περισσότερο.
Απλούστατα.
Αν ήσουν στο κέντρο,
έβρισκες κάτι να φας, έβρισκες ρούχα, έκανες ό,τι ήθελες.
Αλλά αυτοί οι άνθρωποι
χρησιμοποιούσαν αυτά τα πράγματα ως δόλωμα για να βλάψουν τα παιδιά.
Ήμουν ένα απ' τα παιδιά που έβλαψαν.
Στο μυαλό μου, έβλεπα αυτούς που με πλήγωσαν,
και έκανα ό,τι έκανα.
Ποτέ δεν μοιραζόταν τα προσωπικά του. Τα κρατούσε μέσα του.
Αλλά αυτός ο Τζέιμς εδώ, που μιλάει,
είναι διαφορετικός.
Και τόσο που κατάφερε να αλλάξει, είναι μεγάλη πρόοδος
για τον αδελφό μου.
Και θέλω να τον ενθαρρύνω όσο μπορώ
για να συνεχίσει να κάνει ό,τι κάνει. Να μην αλλάξει.
Ήταν πολύ δύσκολο να τα ακούσω αυτά.
Και μόνο που άκουσα τη φωνή του
νιώθω ότι άξιζαν τα 20 χρόνια προσπαθειών και αλλαγής.
Έγινα αυτός που είμαι τώρα, κι αυτό ήταν η ανταμοιβή μου.
Φοβόμουν τον εαυτό μου για πολύ καιρό,
επειδή δεν τον ήξερα.
Αλλά τώρα που έμαθα ποιος είμαι, δεν υπάρχει λόγος να φοβάμαι.
Υποτιτλισμός: Μαρία Μπαρδάνη